Pinnarnir á örgjörvum eru tenging þeirra við móðurborðið og þar með við aðra hluta tölvunnar . Þeir sem til þekkja vita að pinnarnir eru gulllitaðir og ef til vill vakir fyrir spyrjanda að komast að því hvort um raunverulegt gull sé að ræða . Samkvæmt upplýsingum frá Intel , sem framleiðir meðal annars örgjörvann Pentium 4 , eru pinnarnir á honum vissulega gullhúðaðir . Gullmagnið er þó ekki mikið því að í húðinni á örgjörvanum er 2 míkrómetra lag af nikkel og 0,2 míkrómetra lag af gulli . Má þá hafa í huga að einn míkrómetri er þúsundasti partur úr millimetra .